stanford-oval/wikipedia huggingface dataset:
תרבות הביטול
בתרבות הפופולרית

סדרת האנימציה האמריקאית "סאות' פארק" לעגה לתרבות הביטול בקמפיין משלה "#CancelSouthPark" בעת קידום העונה ה-22 של התוכנית. בפרק השלישי של העונה יש התייחסויות לסרט התיעודי "הבעיה עם אפו", לסדרה "רוזאן" שבוטלה לאחר ציוצים שנויים במחלוקת של השחקנית רוזאן בר, ולדיוני האישור של שופט בית המשפט העליון ברט קוואנו. גם להקת הצ'יקס (אנ') וגם ביל מאהר אמרו שהם קורבנות של תרבות הביטול.
בשנת 2019 הייתה תרבות הביטול נושא עיקרי בתוכניות הסטנד-אפ "Sticks & Stones" מאת דייב שאפל ו-"Paper Tiger" (נמר של נייר) מאת ביל בר.
בסדרה המצוירת בובספוג מכנסמרובע, סקווידויד טנטקלס קורא ביומן העבודה של עמיתו לעבודה בובספוג ומשתף את הכתוב עם לקוחות המסעדה. היומן חושף פרטים מביכים רבים וסקווידויד והלקוחות לועגים לבובספוג יחדיו. סקווידויד בטוח כי מדובר במעשה שולי וכי בובספוג יתגבר, אך מהר מאוד התגובה החברתית מתדרדרת וסקוויויד מוקע בעמוד הראשי בעיתוני החדשות, הבנק מבטל את המשכנתא שלו ושוטרים כובלים אותו בכיכר העיר לאחר שמצאו אותו ישן ברחוב וזיהו אותו כ"קורא היומן". בהיותו כבול, שכנו פטריק סטאר משליך עליו עגבנייה כאות לבוז, הגם שאף הוא השתתף בקריאת היומן ולעג לבובספוג. בינתיים, בובספוג כבר התגבר על העלבון ואף הוציא את יומנו לאור, וזה הפך לרב מכר.
לקריאה נוספת

אבי גרפינקל, המקארתיזם של תרבות הביטול, באתר הארץ, 21 במאי 2024
צ'ארלס פרצ'יילד

צ'ארלס סטבינס פרצ'יילד (באנגלית: Charles Stebbins Fairchild;‏ 30 באפריל 1842 – 24 בנובמבר 1924) היה איש עסקים ופוליטיקאי אמריקאי ממדינת ניו יורק, שכיהן כמזכיר האוצר של ארצות הברית בשנים 1887–1889 וכתובע הכללי של ניו יורק בשנים 1876–1877. הוא נודע כמתנגד לזכות הבחירה לנשים וקרא תיגר על התיקון ה-19 לחוקת ארצות הברית שב-1920 ניתנה על פי זכות הבחירה לנשים.
קורות חייו

צ'ארלס פרצ'יילד נולד בקזנוביה שבמדינת ניו יורק להלן (לבית צ'ילדס) וסידני תומפסון פרצ'יילד. פרצ'יילד למד בסמינר לכמרים מקומי וב-1863 סיים את לימודיו בקולג' הרווארד וב-1865 סיים את לימודיו בבית הספר הרווארד למשפטים. לאחר מכן הוא החל לעסוק בעריכת דין באולבני במשרד עורכי הדין "הנד, הייל וסוורץ". עד מהרה הוא היה פעיל במפלגה הדמוקרטית בניו יורק. ב-1871 הוא נשא לאישה את הלן לינקלין והחל לשרת במשרות ממשלתיות זוטרות עד שב-1874 הוא מונה כסגן התובע הכללי של ניו יורק. הוא היה מעורב בתביעה, ובסופו של דבר בהרשעה, של נציבי משטרת העיר ניו יורק אוליבר צ'רליק ויו גרדנר על כך שפיטרו מפקחים של המשטרה ללא הודעה מוקדמת. כאשר נבחר סמואל טילדן כמושל ניו יורק, הוא הנחה את פרצ'יילד להוביל את התביעה נגד "טבעת התעלה" (Canal Ring), קבוצת קבלנים מושחתים שהונו את רשויות המדינה.
התובע הכללי של ניו יורק

לאחר מכן קידם טילדן את בחירתו של פרצ'יילד כתובע הכללי של ניו יורק, בתחילה בוועידת המפלגה הדמוקרטית שהתכנסה ב-1875 בסירקיוז. באותה שנה נבחר פרצ'יילד לתפקיד וכיהן בו בשנים 1876–1877. פרצ'יילד לא נבחר לכהונה שנייה בתפקיד ולא עלה בידו להרשיע את חברי "טבעת התעלה". בינואר 1878 הוצגה מועמדותו לתפקיד המפקח הכללי על העבודות הציבוריות על ידי המושל לוסיוס רובינסון, אך הסנאט של מדינת ניו יורק דחה את בחירתו.
במחלקת האוצר

פרצ'יילד המשיך לעסוק בעריכת דין עד 1885, כאשר הוא התמנה כעוזר מזכיר האוצר של ארצות הברית. פרצ'יילד הוביל את הוועדה שביצעה בדק בית במחלקת האוצר, שבעקבות פעולתה פוטרו מאות פקידים, בוצעו שינויים בשיטות ניהול הספרים וקוצצו ההוצאות של שירות המכס של ארצות הברית. ב-1887 מונה פרצ'יילד למזכיר האוצר, במקום דניאל מנינג שהתפטר עקב בריאותו הלקויה.
ב-1886 עמד לזכות מחלקת האוצר עודף תקציבי של כ-94 מיליון דולר בשל מיסוי גבוה וגביית מכסים. בניסיון למנוע את הגידול בעודף, ביקש פרצ'יילד מהקונגרס להפחית את המיסים ולאפשר הפקדת כספים בבנקים. לאחר שהקונגרס דחה את שתי הבקשות, החל פרצ'יילד לרכוש בחזרה איגרות חוב ממשלתיות כדי להפטר מהעודף התקציבי. היו שראו את פעולותו זו כפעולת מנע למשבר פיננסי. בעקבות הפסד הנשיא גרובר קליבלנד בבחירות לנשיאות של 1888, הסתיימה כהונתו של פרצ'יילד כמזכיר האוצר בינואר 1889.
המשך הקריירה הפוליטית והעיסקית

כאשר ניצח קליבלנד שוב בבחירות של 1892, סירב פרצ'יילד לשוב לכהונתו. כחבר המפלגה הדמוקרטית הלאומית (National Democratic Party), הוא התנגד למועמדותו של ויליאם ג'נינגס ברייאן לנשיאות.
פרצ'יילד עבר לניו יורק והיה לדמות בולטת בעולם העסקי והנדבנות של העיר. הוא היה מעורב בפעולות של ארגוני צדקה. בשנים 1889–1904 היא שימש כנשיא New York Security and Trust Company. הוא היה חבר במועצת המנהלים של American Mechanical Cashier Company (מתחרה של תאגיד NCR) עם בנקאי ההשקעות הנרי ל. הורטון והשופט היירם בונד. הוא היה נשיא חברת Atlanta and Charlotte Air Line Railroad וחבר במועצת המנהלים של חברת מסילת הברזל אירי-פיטסבורג (Erie and Pittsburgh Railroad). פרצ'יילד שימש כנשיא "הליגה החוקתית האמריקאית" (קודם לכן אגודת הגברים נגד זכות הבחירה לנשים).
פסק הדין פרצ'יילד נגד יוז

פסק הדין פרצ'יילד נגד יוז (Fairchild v. Hughes) היה תיק שבו בית המשפט העליון של ארצות הברית החליט בשאלה אם לאזרח ארצות הברית, במדינה שבה כבר ניתנה זכות בחירה לנשים, קיימת זכות עמידה לעתור נגד התיקון ה-19 לחוקת ארצות הברית. ב-7 ביולי 1920 עתר פרצ'יילד נגד תקפותו של תהליך אשרור התיקון בבית המשפט העליון של מחוז קולומביה. בית המשפט דחה את העתירה ב-20 ביולי ופרצ'יילד עתר לבית המשפט העליון של ארצות הברית. הודיע צ'ארלס אוונס יוז על אשרור התיקון על ידי טנסי והוא נכנס לתוקפו. בית המשפט לערעורים אישר את החלטת בית המשפט בדרג הנמוך יותר. העתירה הוגשה לבית המשפט העליון, שהחל לשמוע את הטיעונים בנובמבר 1921. בפברואר 1922 החליט בית המשפט העליון פה אחד שלפרצ'יילד, כאזרח פרטי, אין את זכות העמידה לעתור נגד אשרור התיקון על פי המגבלות של הפרק השלישי של חוקת ארצות הברית.
מותו

צ'ארלס פרצ'יילד נפטר בקזנוביה ב-24 בנובמבר 1924. הוא נטמן בבית הקברות אברגרין שבעיר. טרם פטירתו הוא היה אחרון חברי הקבינט של ממשלו הראשון של קליבלנד שנותר בחיים.
הערות שוליים

↑  A bad nomination, The New York Times,January 5, 1878.
↑  Rejected by large majority, The New York Times, January 17, 1878.
1 2 3  Katz, Bernard S.; Vencill, C. Daniel (1996). Biographical Dictionary of the United States Secretaries of the Treasury, 1789-1995. Greenwood Publishing Group. pp. 129–133
↑  Lemak, Jennifer A.; Hopkins-Benton, Ashley (2017-11-21). Votes for Women: Celebrating New York's Suffrage Centennial. SUNY Press. p. 136.
↑  Fairchild v. Hughes, 258 U.S. 126 (1922).
| --- | --- |
בקרת זהויות :  NLI: 987007373978605171  BnF: cb106405352 (data)  ISNI: 0000 0000 2736 960X  LCCN: n88071278  NARA: 10571392  SNAC: w6571gtq  VIAF: 60627856   WorldCat (עם VIAF): 60627856
ביצות פריפיאט

| --- | --- |

מבט על נהר פריפיאט
 מידע כללי
 סוג:  ביצה מיוערת, אזור עופות חשוב 
 נתונים ומידות
 אורך:  225 קילומטר
 רוחב:  480 קילומטר
 שטח:  כ־98,400 קמ"ר
 מיקום
 מדינה:  אוקראינה, בלארוס
 קואורדינטות:  51°48′55″N 24°57′10″E﻿ / ﻿51.815277777778°N 24.952777777778°E﻿ / 51.815277777778; 24.952777777778
 
  (למפת אוקראינה מוגדלת) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםביצות פריפיאט(למפת אוקראינה רגילה) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםביצות פריפיאט(למפת בלארוס רגילה) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהביצות פריפיאט(למפת בלארוס מוגדלת) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהביצות פריפיאט
 
איוואן שישקין, "ביצות פולסיה", 1890
ביצות פְּרִיפְּיַאט (בבלארוסית: Прыпяцкія балоты; מכונות גם ביצות פינסק או ביצות פּוֹלֶסְיה) הן שטח גדול של אדמה ביצתית המשתרע לאורך נהר פריפיאט באזור דרום בלארוס וצפון-מערב אוקראינה. זהו אזור הביצות הגדול באירופה: שטחן של הביצות כ-98,400 קמ"ר, והן משתרעות לאורך 480 ק"מ ממערב למזרח ו-225 ק"מ מצפון לדרום.
ביולי ואוגוסט 1941 ערכו כוחות גרמניה הנאצית את "מבצע ביצות פריפיאט" במסגרתו ניסו לרצוח את יהודי האזור באמצעות הובלתם אל תוך הביצות על מנת לגרום לטביעתם. ניסיון ההטבעה לא נחל הצלחה בשל רדידותן של הביצות, ולכן בסופו של דבר נרצחו היהודים בבורות ירי.
סיידא אל-ג'ולאן

| --- | --- |
 מדינה:  סוריה סוריה
 קואורדינטות:  32°52′34″N 35°52′34″E﻿ / ﻿32.876111111111°N 35.876111111111°E﻿ / 32.876111111111; 35.876111111111 
 he
 
סיידא אל-ג'ולאן (בערבית: صيدا الجولان, תעתיק מדויק: צידא אלג'ולאן) הוא כפר בנפת פיק שבמחוז קוניטרה שבדרום מערב סוריה.
שם הכפר

פירוש השם סיידא אל-ג'ולאן הוא "צידון של הגולן", ייתכן ששם זה נועד להבדיל את הכפר מהעיר צידון שבדרום מערב לבנון.
גאוגרפיה

הכפר סיידא ממוקם בנפת פיק שבמחוז קוניטרה. הוא ממוקם בשטח וולקני שטוח המשתפל בהדרגה לכיוון ואדי טעים. בסביבתו מצויים מעיינות ונחלים רבים המזינים את ואדי טעים, ביניהם: נחל סיידא המערבי ומעיין עין זינת אל-מאה, הרחוקים כ-5 ק"מ צפונית-מזרחית מהיישוב הישראלי חספין, וכ-36 ק"מ דרומית לעיר קניטרה.
בנייתו מתוארכת לתחילת שנות האלפיים על ידי קבוצת בדואים מהאזור. תושבי הכפר עובדים בגידול דגנים וקטניות, בנוסף לגידול כבשים ופרות. בני הכפר שותים מרשת שמפיקה את מימיו מבאר ארטזית מקומית ומי מעיינות. לצד הכפר ישנן מספר חוות: ראסם אל-תלעאי, חוות סיאד ומפרז, לואיביד, ח'אן צידון וחוות עין אלקאדי.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סיידא אל-ג'ולאן".
קתדרלת אנז'ה

| --- | --- |

 מידע כללי
 סוג:  קתדרלה קתולית, כנסייה 
 כתובת:  place Freppel 
 מיקום:  אנז'ה
 מדינה:  צרפת
 הקמה ובנייה
 סגנון אדריכלי:  גותי, רומנסקי
 מידות
 גובה:  90.47 מטר
 
 קואורדינטות:  47°28′14″N 0°33′18″W﻿ / ﻿47.470555555556°N 0.555°W﻿ / 47.470555555556; -0.555
 cathedrale-angers.fr
 he
 
קתדרלת אנז'ה (בצרפתית: cathédrale Saint-Maurice d'Angers) היא כנסייה הממוקמת בעיר אנז'ה, צרפת. זוהי כנסייה קתולית המוקדשת לסנט מוריס ומשמשת כמקום מושבם של הבישופים של אנז'ה. הקתדרלה נבנתה בין המאה ה-11 למאה ה-16 וידועה בסגנון האדריכלי המיוחד שלה, המשלב בין אדריכלות רומנסקית ואדריכלות גותית. בקתדרלה אוסף נרחב של חלונות ויטראז', הכולל גם את חלון הטרנספט של סנט ג'וליאן. חלון זה נחשב ליצירת מופת של עבודות זכוכית צרפתיות במאה ה-13.
הקתדרלה הראשונה

הקתדרלה הקדומה באתר הוקדשה למריה הבתולה, אך בשנת 396 מרטין הקדוש (Saint Martin), הארכיבישוף, הוסיף להקדשה את הקדוש המצרי התבאני מוריס הקדוש (Saint Maurice). במאה ה-7, החלה הקדשה נוספת לסנט מאוריליוס (Saint Maurilius), הבישוף של אנז'ה במאה ה-4 ובשנת 873 הועברה גופתו לקתדרלה. במשך 200 שנים, הקדושים מאוריליוס ומוריס הוזכרו כפטרונים של הקתדרלה אך עם הזמן הפך מוריס הקדוש לפטרון העיקרי.
הקתדרלה הרומנסקית עד הבארוק

בתחילת המאה ה-11, הוברט דה ונדום (Hubert de Vendôme), הבישוף של אנז'ה בשנים 1010–1047, החליט לבנות קתדרלה חדשה בסגנון רומנסקי אשר תחליף את הכנסייה הקיימת. הכנסייה החדשה נחנכה ב-16 באוגוסט בשנת 1025. בשנת 1032 היא נהרסה בשריפה. ג'אופרוי דה טור (Geoffroy de Tours), הבישוף של אנז'ה בשנים 1081 - 1093, הורה לשחזר את הקתדרלה, המזבח החדש נחנך בשנת 1096. באמצע המאה ה-12 עברה הקתדרלה שדרוג נוסף. על גבי הקירות התחתונים הרומנסקיים של הקתדרלה נבנו קירות וקמרונות חדשים בווריאציה של אנג'ווין של האדריכלות הגותית.
במאה ה-17 עברה הכנסייה בנייה מחודשת נוספת, קתדרלת אנז'ה הייתה מהראשונות בצרפת שתכננה מחדש את פנים השטחים שלה בהתאם להנחיות מועצת טרנט, כדי להפוך את פנים הכנסייה לדקורטיבי יותר עבור מתפללים רגילים, ולהסיר את המחסומים בין הכמורה לקהילה.
רנסאנס ותוספות מאוחרות יותר

במאה ה-16 בנה האדריכל ז'אן דלספין (Jean Delespine) בסיס חדש לשני המגדלים. חלקו התחתון, בסגנון הרנסאנס החדש, היה מכוסה בפסלים המסמלים את מוריס הקדוש ושבעת חבריו האבירים ואת מות הקדושים שלהם. בנוסף הוענק למגדל המרכזי כתר משושה בסגנון רנסאנס. בשנת 1523 הושלם צריח רנסאנס נוסף אשר נבנה על גבי המגדל הדרומי, רוב הפסלים המקוריים הוחלפו בהעתקים בשנת 1909.
סעסע (סוריה)

| --- | --- |
 מדינה:  סוריה סוריה
 מחוז:  ריף דמשק
 נפה:  קטנא
 קואורדינטות:  33°17′N 36°01′E﻿ / ﻿33.28°N 36.02°E﻿ / 33.28; 36.02 
  מפת מיקום  מפה מפורטת   (למפת סוריה מוגדלת) דמשק חלב חומס לטקיה חמה דיר א-זור אל-חסכה א-רקה הים התיכון  ישר. לבנון ירדן עיראק טורקיהסעסע(למפת סוריה רגילה) דמשק חלב חומס לטקיה חמה דיר א-זור אל-חסכה א-רקה הים התיכון  ישר. לבנון ירדן עיראק טורקיהסעסע  he tabBackground:;tabBorder:#aaa;defaultTab:0;
 
סעסע (בערבית: سعسع, נכתב גם כסאסא) היא עיירה בדרום סוריה, המשתייכת מנהלית למחוז ריף דמשק, ממוקמת דרום-מערבית לדמשק, סמוך לרמת הגולן הסורית (מחוז קוניטרה). יישובים סמוכים כוללים את כפר חור מצפון, כנאכר ממזרח, ח'אן ארנבה מדרום-מערב ודיר מוקר מדרום. לפי נתוני הלשכה המרכזית לסטטיסטיקה של סוריה, אוכלוסיית סעסע מנתה 9,945 נפש במפקד האוכלוסין של 2004. העיירה משמשת כמרכז המנהלי של נפת סעסע, הכוללת 17 יישובים עם אוכלוסייה כוללת של 45,233 נפש.
הכפר מאופיין באדמות חקלאיות ואנשי הכפר עוסקים בגידול פירות, תפוחי אדמה, חיטה, אבטיח ושום. יבולי האזור והיבול של הכפר השכן הם ממקורות הייצוא העיקריים של העיר דמשק.
בתוך הכפר עובר נחל אל-עוואג' שיורד מהחרמון.
הערות שוליים

↑  CBSSYR : Arab Republic Office Of Prime Minister, CBSSYR, ‏2022-07-31 (באנגלית אמריקאית)
I Can Do It With a Broken Heart

| --- | --- |
 שיר בביצוע טיילור סוויפט
 מתוך האלבום The Tortured Poets Department
 יצא לאור:  19 באפריל 2024
 תאריך הקלטה:  2022–2023
 סוגה:  אלקטרופופ, דאנס-פופ 
 שפה:  אנגלית
 אורך:  3:38
 חברת תקליטים:  ריפבליק רקורדס
 כתיבה:  טיילור סוויפט, ג'ק אנטונוף
 הפקה:  טיילור סוויפט, ג'ק אנטונוף
 
"I Can Do It With a Broken Heart" (בעברית: "אֲנִי יְכוֹלָה לַעֲשׂוֹת זֹאת עִם לֵב שָׁבוּר") הוא שיר שהוקלט על ידי הזמרת-יוצרת האמריקאית טיילור סוויפט. את השיר הוציאה ב-19 באפריל 2024 לאור חברת התקליטים ריפבליק רקורדס, כרצועה ה-13 מתוך אלבומה ה-11 של סוויפט, The Tortured Poets Department. השיר, שנכתב והופק על ידי סוויפט וג'ק אנטונוף, עוסק בהתמדה ובמקצועיות של סוויפט בעודה עוברת קשיים אישיים בתחילת סיבוב ההופעות השישי שלה, "The Eras Tour". ב-2 ביולי 2024, יצא השיר כסינגל.
רקע

ב-21 באוקטובר 2022 פרסמה סוויפט את אלבומה העשירי, Midnights, שזכה להצלחה אדירה והפך למוקד התעניינות גדול בקרב כלי התקשורת בעולם. ביום הראשון לצאתו הושמע כ-186 מיליון פעמים בספוטיפיי – שיא כל הזמנים. בשנת 2023 הוציאה את Speak Now (Taylor's Version) ואת 1989 (Taylor's Version) כחלק מפרויקט הקלטת כל ששת אלבומיה הראשונים מחדש עקב מחלוקת המאסטרס שלה עם חברת התקליטים ביג משין רקורדס. ב-4 בפברואר נערך טקס פרסי גראמי ה-66 בו הועמד Midnights לכמה פרסים שונים. כמה ימים לפני הטקס שינתה סוויפט את תמונת הפרופיל שלה ברשתות החברתיות לתצלום בשחור-לבן. מעריצים רבים סברו כי היא עתידה להכריז על מועד הוצאתו של Reputation (Taylor's Version), ההקלטה החוזרת של אלבום האולפן השישי שלה, Reputation‏ (2017), שאופיין באותם צבעים. בד בבד הייתה באתר האינטרנט של סוויפט מעין תקלה, שדיווחה על קוד HTTP‏ 321. בנוסף, נרשם על הצג קוד שגיאה אחר בשם "hneriergrd", שפוענח מאוחר יותר על ידי הסוויפטיז בתהליך אנגרמה כ-"Red herring", מונח המתאר אדם שמנסה להסיח את דעת הקהל מפתרון הבעיה האמיתית. קוד המקור של האתר היה בג'יבריש.
בטקס פרסי גראמי ה-66 זכתה סוויפט בשני פרסים עבור "אלבום הפופ הווקאלי הטוב ביותר" ו"אלבום השנה". בנאום הזכייה הראשון שלה הכריזה על תאריך צאתו של The Tortured Poets Department, וסיפרה כי היא עבדה על יצירתו עוד מ-2022. עטיפתו הרשמית הועלתה לחשבונות השונים שלה ברשתות החברתיות יחד עם צילום של פתק לבן בכתב יד, אשר שילב תרגומים לאנגלית מקוד המקור של אתר האינטרנט ה"תקול" שלה:
וכך אני בודקת את כל ההוכחות / סמל האצולה המוכתם שלי / המוזות שלי נרכשו כמו חבורות / הקמעות והקסמים שלי / צלילי הטיקטוק של פצצות האהבה / הוורידים שלי התמלאו בדיו שחור כזפת / הכל הוגן באהבה ובשירה...

בכבוד רב, יושבת ראש מחלקת המשוררים המעונים.
ב-6 בפברואר 2024 חשפה סוויפט את רשימת הרצועות באלבום. "I Can Do It With a Broken Heart" הוכלל כרצועה ה-13 שלו. ב-11 באפריל נודע כי אורך השיר עומד על שלוש דקות ושלושים ושמונה שניות.
וידאו קליפ

ב-20 באוגוסט 2024, סוויפט השיקה את הקליפ לשיר במהלך ההופעה האחרונה שלה בלונדון בסיבוב ההופעות "The Eras Tour". הקליפ הוקרן לראשונה לקהל באצטדיון ומבלי מיד לאחר שסוויפט סיימה את ההופעה של השיר "Karma".
הקליפ, שאורכו כמעט ארבע דקות, מורכב מקטעי וידאו שצולמו מאחורי הקלעים של סיבוב ההופעות "The Eras Tour", כולל הכנות של רקדני הרקע וצוות ההפקה לחלק החדש של המופע שמבוסס על האלבום The Tortured Poets Department. בקליפ ניתן לראות את משטח הנחיתה של סוויפט לאחר שהיא "שוחה" מתחת לבמה בהופעותיה, וגם את עגלת הניקוי המפורסמת שמשמשת אותה לכניסה לבמה.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 5 |  |
|  עולמי | בילבורד גלובל ללא ארצות הברית | 9 |  |
|  אוסטריה | Ö3 אוסטריה טופ 40‏ | 11 |  |
|  אוסטרליה | מצעד הסינגלים האוסטרלי | 5 |  |
|  אינדונזיה | מצעד השירים של בילבורד | 24 |  |
|  איטליה | מצעד הסינגלים האיטלקי | 76 |  |
|  אירלנד | מצעד הסינגלים האירי | 5 |  |
|  ארגנטינה | ארגנטינה הוט 100 | 64 |  |
|  ארצות הברית | בילבורד הוט 100 | 3 |  |
|  ארצות הברית | מצעד שירי הסטרימינג | 4 |  |
|  ארצות הברית | מצעד שירי הרדיו | 28 |  |
|  ארצות הברית | מצעד השירים הדיגיטליים | 8 |  |
|  ארצות הברית | מצעד 40 השירים למבוגרים | 27 |  |
|  ארצות הברית | מצעד הפופ איירפליי | 36 |  |
|  ברזיל | טופ 100 ברזיל | 61 |  |
|  דנמרק | היטליסטן | 19 |  |
|  הודו | IMI | 11 |  |
|  הולנד | מצעד 100 הסינגלים ההולנדיים | 35 |  |
|  הממלכה המאוחדת | מצעד הסינגלים הבריטי | 8 |  |
|  הפיליפינים | בילבורד הפיליפינים | 10 |  |
|  ישראל | היטליסט | 87 |  |
|  לוקסמבורג | בילבורד | 15 |  |
|  ליטא | AGATA | 30 |  |
|  מלזיה | בילבורד | 19 |  |
|  נורווגיה | VG-lista | 27 |  |
|  ניו זילנד | המצעד הניו זילנדי הרשמי | 6 |  |
|  פינלנד | המצעדים הפיניים הרשמיים | 47 |  |
|  צ'כיה | מצעד 100 הסינגלים הדיגיטליים | 21 |  |
|  צרפת | SNEP | 72 |  |
|  קנדה | קנדה הוט 100 | 4 |  |
|  קרואטיה | מצעד הבילבורד של קרואטיה | 19 |  |
|  שוודיה | סוורייטופליסטן | 17 |  |
מיקומי שיא > מצעדי סוף שנה

|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |   ‏‏‏  מצעדי סוף שנה (2024)>  |
| --- | --- | --- | --- |
|  עולמי | בילבורד גלובל 200 | 86 |  |
|  עולמי | בילבורד גלובל ללא ארצות הברית | 121 |  |
|  ארצות הברית | בילבורד הוט 100 | 35 |  |
|  ארצות הברית | מצעד שירי הסטרימינג | 36 |  |
|  ארצות הברית | מצעד הפופ איירפליי | 46 |  |
|  ארצות הברית | מצעד הפופ איירפליי למבוגרים | 28 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | זהב | 35,000 |
סיכום
| בכל העולם | — | 35,000 |
ביילה גורה

| --- | --- |

 מידע כללי
 גובה:  1,865 מ' 
 מדינה:  מונטנגרו, בוסניה והרצגובינה 
 מיקום:  מונטנגרומונטנגרו
 רכס הרים:  Orjen
 קואורדינטות:  42°35′06″N 18°34′12″E﻿ / ﻿42.585°N 18.57°E﻿ / 42.585; 18.57
  (למפת מונטנגרו מוגדלת) פודגוריצה ניקשיץ' ביילו פולה  פלייבליה הרצג נובי  בר צטיניה בראן אולצין קר. בוסניה והרצגובינה  סרביה קוסובו אלבניה הים האדריאטי ביילה גורה(למפת מונטנגרו רגילה) פודגוריצה ניקשיץ' ביילו פולה  פלייבליה הרצג נובי  בר צטיניה בראן אולצין קר. בוסניה והרצגובינה  סרביה קוסובו אלבניה הים האדריאטי ביילה גורה
 
בְּיֵילָה גוֹרָה (בסרבית-מונטנגרית: Бијела Гора, מילולית: הר לבן) היא רמה בגובה של 1200–1500 מ' בצדו הצפוני של הר אוריין במונטנגרו. הפסגה הגבוהה ביותר היא בגובה 1,862 מ'. בהר יש עקבות קרחוניים כבדים ומכסה קרח ענק כיסה אותו בעידן הקרח האחרון.
בהר יש שטחי מרעה לא מאוכלסים ויערות ענק של עצי אשור ואשכולית. כמו כן, יערות אשוח כסף גירניים נמצאים בהר עם צמחים אנדמיים נדירים, כמו אורן בוסני. בהר מתגוררים דובים חומים, זאבים, צבאים, חזירים ואוכלוסייה קטנה של צפיר האלפים.
ההר מאוכלס בשבטים מונטנגריים המשתייכים לחמולות "קטון".
ראו גם

מדיה וקבצים בנושא  בוויקישיתוף
ערך זה הוא קצרמרבנושא הרים ובנושא מונטנגרו. אתם מוזמנים לתרום לוויקיפדיה ו.
Illusion

"Illusion" (בעברית: "אַשְׁלָיָה") הוא שיר של הזמרת-יוצרת הבריטית-אלבנית דואה ליפה. השיר יצא לאור ב-11 באפריל 2024 על ידי חברת התקליטים וורנר רקורדס, כסינגל שלישי מתוך אלבום האולפן השלישי שלה, Radical Optimism. כתבה ליפה את השיר יחד עם קרוליין איילין, טוביאס ג'סו ג'וניור, דני ל. הארל וקווין פארקר.
רקע

בשנת 2023, הודיעה ליפה שאלבום האולפן השלישי שלה עתיד לצאת לאור במהלך 2024. ב-9 בנובמבר 2023, הוציאה ליפה את הסינגל הראשון, "Houdini". ב-15 בפברואר 2024, היא הוציאה את הסינגל השני "Training Season". ב-13 במרץ 2024, הכריזה ליפה על האלבום, Radical Optimism, בזמן שידור חי באינסטגרם; שבו היא אישרה את שם האלבום, העטיפה, רשימת הרצועות, ועל תאריך צאתו.
ב-4 באפריל 2024, הכריזה ליפה על "Illusion" כסינגל שלישי, ברשתות החברתיות. בנוסף, פרסמה ליפה את העטיפה וקטע קצר בעל 30 שניות מן השיר. ב-11 באפריל, שוחרר הסינגל על ידי וורנר רקורדס.
הרכב

סוגתו של "Illusion" היא דאנס ופרנץ' האוס. אל האנט מכתב העת Evening Standard  נתנה לשיר 3/5 כוכבים, וציינה כי לשיר יש "ניסוח מוזר", אך שיבחה את פזמונו.
ביקורות

ג'וליה קוסצלניק מהמגזין האמריקאי V שיבחה את השיר, וציינה כי הוא "כנראה אחד השירים הטובים ביותר של ליפה, אשר מציג את ליפה בצורה חזרה. אל האנט מכתב העת Evening Standard  נתנה לשיר 3/5 כוכבים; וציינה כי לשיר יש "ניסוח מוזר", אך שיבחה את פזמונו.
פרסים ומועמדויות

| פרס | תאריך | קטגוריה | תוצאה | מקור |
| --- | --- | --- | --- | --- |
| פרס הווידאו קליפים של MTV | 11 בספטמבר 2024 | הצילום הטוב ביותר | מועמדות |  |
| פרס המוזיקה של בילבורד | 12 בדצמבר 2024 | שיר אלקטרוני/דאנס מוביל | מועמדות |  |
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  אוסטרליה | מצעד הסינגלים האוסטרלי | 21 |  |
|  איטליה | מצעד הסינגלים האיטלקי | 55 |  |
|  אירלנד | מצעד הסינגלים האירי | 14 |  |
|  ארצות הברית | מצעד 40 השירים למבוגרים | 7 |  |
|  ארצות הברית | מצעד שירי הדאנס/אלקטרוני | 42 |  |
|  ארצות הברית | מצעד הפופ איירפליי | 7 |  |
|  ארצות הברית | מצעד שירי הרדיו | 13 |  |
|  ארצות הברית | מצעד השירים העכשוויים למבוגרים | 24 |  |
|  גרמניה | GfK – טופ 100 | 76 |  |
|  הולנד | מצעד 40 הסינגלים ההולנדיים | 29 |  |
|  הולנד | מצעד 100 הסינגלים ההולנדיים | 38 |  |
|  הממלכה המאוחדת | מצעד הסינגלים הבריטי | 9 |  |
|  ליטא | AGATA | 26 |  |
|  נורווגיה | VG-lista | 27 |  |
|  ניו זילנד | המצעד הניו זילנדי הרשמי | 32 |  |
|  קוריאה הדרומית | סירקל צ'ארט | 73 |  |
|  שוודיה | סוורייטופליסטן | 24 |  |
מיקומי שיא > מצעדי סוף שנה

|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |   ‏‏‏  מצעדי סוף שנה (2024)>  |
| --- | --- | --- | --- |
|  ארצות הברית | מצעד שירי הרדיו | 58 |  |
|  ארצות הברית | מצעד הפופ איירפליי | 28 |  |
|  ארצות הברית | מצעד הפופ איירפליי למבוגרים | 23 |  |
וידאו קליפ

לסינגל יצא קליפ, שבוים על ידי טאנו מוינו וצולם בברצלונה. ווג אדריה ציין כי הקליפ דומה לקליפ שבשיר "Slow" של קיילי מינוג.
היסטוריית יציאות לאור

| אזור | תאריך | פורמט (ים) | חברת תקליטים | הערות |
| --- | --- | --- | --- | --- |
| כלל העולם | 11 באפריל 2024 | הזרמת מדיה • הורדה דיגיטלית | וורנר רקורדס |  |
| ארצות הברית | 11 באפריל 2024 | רדיו להיטים עכשוויים | וורנר רקורדס |  |
| איטליה | 12 באפריל 2024 | רדיו איירפליי | וורנר רקורדס |  |
Babe

"Babe" (בעברית "מֹתֶק") הוא סינגל שהוקלט על ידי צמד הקאנטרי האמריקאי שוגרלנד, ביחד עם הזמרת-יוצרת האמריקאית טיילור סוויפט, מתוך האלבום, Bigger. השיר יצא לאור ב-20 באפריל 2018, על ידי חברת התקליטים ביג משין רקורדס, כסינגל השני מתוך האלבום.
השיר הגיע למקום השמיני במצעד שירי הקאנטרי, וה-72 במצעד הבילבורד הוט 100.
רקע וכתיבה

השיר נכתב על ידי טיילור סוויפט ופטריק מונהאן והופק על ידי כריסטיאן בוש, ג'ניפר נטלס וג'וליאן ריימונד. השיר הוא שיר בסגנון הקאנטרי המשלב בתוכו גם את סגנון הפופ. כמו כן, עלה השיר לרשת הזרמת המדיה ספוטיפיי בסמוך לצאתו, תוך שהיה זמין להורדה דיגיטלית.
במקור, נכתב השיר לאלבומה הרביעי של סוויפט, Red.
וידאו קליפ

הווידאו קליפ המלא שיצא עבור השיר הועלה לערוץ היוטיוב של שוגרלנד ב-9 ביוני 2018. הקליפ בוים על ידי אנתוני מנדלר. הרעיון המרכזי של הקליפ הוא בגידה. בקליפ ניתן לראות זוג אוהבים שלבסוף נפרד בעקבות בגידה מצדו של הגבר. על הבגידה מגלה האישה בסופו, תוך שהיא עוזבת אותו.
נכון לינואר 2020, מונה הצפיות של הקליפ עומד על כ-30 מיליון צפיות.
ביקורת

כלפי השיר הופנו ביקורות חיוביות, תוך שברולינג סטון הוא דורג במקום ה-72 ברשימת "כל 206 השירים של טיילור סוויפט, לפי דירוג".
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| רולינג סטון | כל 206 השירים של טיילור סוויפט, לפי דירוג | 73 |  |
| Paste | 158 השירים הטובים ביותר של טיילור סוויפט, לפי דירוג | 108 |  |
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |   ‏‏‏  מצעדים ודירוגים (2018)>  |
| --- | --- | --- | --- |
|  ארצות הברית | בילבורד הוט 100 | 72 |  |
|  ארצות הברית | מצעד הקאנטרי איירפליי | 17 |  |
|  ארצות הברית | מצעד שירי הקאנטרי | 8 |  |
|  ארצות הברית | מצעד השירים הדיגיטליים | 2 |  |
|  הממלכה המאוחדת | מצעד הסינגלים הבריטי | - |  |
|  הממלכה המאוחדת | מצעד השירים הדיגיטליים | 72 |  |
|  ניו זילנד | המצעד הניו זילנדי הרשמי | 10 |  |
|  סקוטלנד | מצעד הסינגלים הסקוטי | 64 |  |
|  קנדה | קנדה הוט 100 | 94 |  |
|  קנדה | מצעד שירי הקאנטרי | 16 |  |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |   ‏‏‏  מצעדי סוף שנה (2018)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד האיירפליי קאנטרי | 50 |  |
|  ארצות הברית | מצעד שירי הקאנטרי | 35 |  |